08/08/2014 | Administración LocalMunicipal
Mugardos
Anuncio de notificación a D. Jerónimo Vila Cobas

Ignorándose o enderezo actual de D. Jerónimo Vila Cobas, polo presente, de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, procédese á practica da notificación mediante publicación do presente anuncio no Boletín Oficial da Provincia para coñecemento do interesado a Resolución da Alcaldía núm.725/2014, de data 30.07.2014, que a continuación se transcribe: “Atendido o informe da arquitecta municipal de data 28.07.2014, do que resulta acreditado que na parcela sita na praia da Bestarruza, parcela de referencia catastral: 15052A018003880000MI, e que contén restos da fábrica de salgadura ten un problema de seguridade, observándose na visita (inspección visual), que as construcións sitas na parcela carecen das condicións mínimas de seguridade e salubridade, e que se aprecia urxencia e perigo na demora, polo que recomenda a actuación inmediata. Tendo en conta, que o artigo 9 da Lei 9/2002, do 30 de decembro, de ordenación urbanística e protección do medio rural de Galicia, regula o deber de uso, conservación rehabilitación, así como a proposta do concelleiro de urbanismo, patrimonio e medio ambiente de data 30.07.2014, e a fin de evitar riscos inminentes para as persoas e bens, pola presente RESOLVO: Primeiro.- Ordenar a execución subsidiaria con CARÁCTER INMEDIATO por razóns de seguridade, das seguintes medidas que a continuación se indican, e que ascenden á contía de 190,90 €, segundo valoración efectuada pola arquitecta municipal no informe arriba citado: · A colocación (revisión das xa colocadas) de cintas da policía local para restrinxir o acceso, e colocación de valado de obra nunha zona da fachada lateral suroeste, sobre a praia. · A demolición parcial e cara a fóra do treito de muro de 3 m. de altura situado no lateral suroeste (aproximadamente 4 m3). Agora atópase moi desplomado e co material disgregado. Os restos retiraranse á parte traseira, para reservar a pedra. Empregarase unha pala de pequenas dimensións. Segundo.- Procédase polo concelleiro de urbanismo, patrimonio e medio ambiente a encargar a unha empresa a execución das medidas de seguridade indicadas no punto anterior, debido á carencia de medios municipais para levar a cabo as medidas. Terceiro.- Incoar expediente de orde de execución por razóns de seguridade e salubridade a D. JAVIER RAFAEL PLANELLO GARCIA CAMACHO, como titular catastral da parcela sita na praia da Bestarruza, parcela de referencia catastral: 15052A018003880000MI, dándolle audiencia no expediente para que, no prazo de dez (10) días hábiles contado dende o día seguinte ao da notificación da presente Resolución, formule as alegacións e presente os documentos e xustificantes que estime pertinentes. Cuarto.- Ordenar a D. JAVIER RAFAEL PLANELLO GARCIA CAMACHO, como titular catastral da parcela sita na praia da Bestarruza, parcela de referencia catastral: 15052A018003880000MI, que no prazo de un (1) mes contado dende o día seguinte ao da notificación da presente Resolución, e como medidas urxentes de seguridade, proceda á adopción das seguintes medidas por razóns de seguridade e salubridade: - Nova corta a ras de solo no interior das construcións, mediante medios manuais e desbrozadoras con retirada do produto da corta. A superficie que se mide é descontando muros perimetrais. Inclúe retirada do lixo (latas, roupa, entullos de obra, etc) tanto nas construcións como no terreo traseiro. - Para impedir o acceso polos ocos de fachada: o Colocación de táboas de madeira de piñeiro tratadas ao autoclave, dende o interior dos ocos e sen tapiar completamente (entre 3 e 5 táboas por oco, separadas un mínimo de 20 cm.). - Colocación de valado provisional de táboas de madeira de piñeiro tratadas ao autoclave pechando a esquina suroeste da construción. Quinto.- Apercibir a D. JAVIER RAFAEL PLANELLO GARCIA CAMACHO, como titular catastral da parcela sita na praia da Bestarruza, parcela de referencia catastral: 15052A018003880000MI, de que transcorridos o citado prazo sinalado sen ter cumprimentado este requirimento, procederase polo concello á execución subsidiaria ou á execución forzosa mediante a imposición de multas coercitivas de 300 a 6000 euros reiterables ata lograr a execución das medidas ordenadas. Sen prexuízo da acción sancionadora que corresponda. Sexto.- Notificar a presente Resolución aos interesados no expediente.” RECURSOS: Contra o presente acordo, definitivo en vía administrativa, poderase interpoñer potestativamente o recurso de reposición ante o mesmo órgano que o ditou no prazo dun mes, contado a partir do día seguinte ao da notificación, segundo establecen os artigos 116.1 e 117 da Lei 30/1992, do 26 de novembro (na redacción dada pola Lei 4/1999, do 13 de xaneiro). Se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende O día seguinte ó de aquel no que se produza o acto presunto. Non obstante, poderase impugnar directamente o acto que se lle notifica ante o orde xurisdicional contencioso-administrativo (artigo 116.1 da Lei 30/1992, do 26 de novembro). A tal efecto poderá vde. interpoñer recurso contencioso-administrativo, no prazo de dous meses contados dende o día seguinte ó da presente notificación, ante o Xulgado do Contencioso Administrativo de Ferrol. Así mesmo, poderase interpoñer calquera outro recurso que estime pertinente. Mugardos, 31 de xullo de 2014 O ALCALDE, Asdo) XOSÉ FERNÁNDEZ BARCIA